**JELGAVAS PILSĒTAS PAŠVALDĪBAS 2017.GADA 25.MAIJA SAISTOŠO NOTEIKUMU NR.17-16**

**“GROZĪJUMI JELGAVAS PILSĒTAS PAŠVALDĪBAS 2012.GADA 20.DECEMBRA SAISTOŠAJOS NOTEIKUMOS NR.12-32 “LICENCES, SPECIĀLĀS ATĻAUJAS (LICENCES) UN AR TO SAISTĪTO DOKUMENTU IZSNIEGŠANA UZŅĒMĒJDARBĪBAS VEIKŠANAI JELGAVAS PILSĒTAS ADMINISTRATĪVAJĀ TERITORIJĀ””**

**PASKAIDROJUMA RAKSTS**

|  |  |
| --- | --- |
| **Paskaidrojuma raksta sadaļas** | **Norādāmā informācija** |
| 1.Īss projekta satura izklāsts | Ar saistošiem noteikumiem tiek precizētas Jelgavas pilsētas pašvaldības 2012.gada 20.decembra saistošajos noteikumos Nr.12-32 “Licences, speciālās atļaujas (licences) un ar to saistīto dokumentu izsniegšana uzņēmējdarbības veikšanai Jelgavas pilsētas administratīvajā teritorijā” ietvertās normas, kā arī svītrota tā noteikumu norma, kas ir zaudējusi aktualitāti.  |
| 2.Projekta nepieciešamības pamatojums | Pamatojoties uz Ministru kabineta 2012.gada 3.jūlija noteikumu Nr.468 “Noteikumi par pasažieru pārvadāšanu ar vieglajiem taksometriem” 10.punkta ievaddaļu, kas nosaka, ka pašvaldība, kas izsniegusi speciālo atļauju (licenci) un pieņēmusi lēmumu par licences kartītes izsniegšanu taksometram, izsniedz licences kartīti tikai tad, ja par taksometru ir veikts obligāto iemaksu avansa maksājums, tiek precizēta saistošajos noteikumos noteiktā licenču kartīšu izsniegšanas kārtība. |
| 3.Informācija par plānoto projekta ietekmi uz pašvaldības budžetu | Pašvaldības budžetu neietekmē. |
| 4.Informācija par plānoto projekta ietekmi uz uzņēmējdarbības vidi pašvaldības teritorijā | Uzņēmējdarbībai var tikt radīts papildu slogs, saņemot licences kartiņu, iespējams, pat reizi mēnesī, jo nav prognozējams, uz kādu periodu konkrētais komersants veiks sociālo iemaksu avansa maksājumu. |
| 5.Informācija par plānoto projekta ietekmi uz administratīvajām procedūrām | Administratīvās procedūras netiek mainītas. Pašvaldībai var tikt radīts papildu administratīvais slogs, nodrošinot licences kartiņu izsniegšanu, iespējams, pat reizi mēnesī, jo nav prognozējams, uz kādu periodu konkrētais komersants veiks sociālo iemaksu avansa maksājumu. |
| 6.Informācija par konsultācijām ar privātpersonām | Konsultācijas ar privātpersonām nav veiktas. |

Jelgavas pilsētas domes priekšsēdētājs A.Rāviņš